paragraph_text: '''Za bratstvo i solidarnost među ljudima '''U svojoj naučnoj karijeri profesor je objavio brojne studije, eseje, rasprave iz srpske, hrvatske, crnogorske književnosti kao i priloge iz južnoslavenske komparatistike. Ipak, i naučnim interesom i predavačkom orijentacijom potvrđuje da se prije svega bavio najaktuelnijim temama i problemima srpske književnosti kraja 19. i početka 20. vijeka (B. Popović, M. Crnjanski, I. Andrić, M. Lalić, D. Mihailović, V. Popa, M. Pavlović, R. Petrović, L. Lazarević, S. Sremac, S. Matavulj, D. Ćosić i dr.). Najznačajniji su njegovi radovi o opusima Bogdana Popovića, Ive Andrića i Miloša Crnjanskog, objavljeni u knjigama: “Književni kritičar i teoretičar Bogdan Popović” (1971, doktorska disertacija), “Kritički radovi Bogdana Popovića” (1977), “Simbolizam. Ekologija. Eshatologija” (2002), “Srpske teme/Komparatistika srodnih književnosti” (2005) i “Religiozna ekologija i novi čovjek” (2009). Posljednjih dvadesetak godina profesor Grčević je bio aktivni ekolog koji je rad koncentrirao kako na pisanje priloga ekološke problematike i organizacijom ekoloških akcija tako i vođenjem prvog hrvatskog ekološkog društva Ekološka javnost (od 1986).